Իվան Իլչև

Իվան Իլչև Դիմիտրով (, ), բուլղարացի պատմաբան, Սոֆիայի համալսարանի ռեկտորը 2008-2015 թվականներին, պատմական գիտությունների դոկտոր, պրոֆեսոր, Բուլղարիայի գիտությունների ակադեմիայի թղթակից անդամ 2012 թվականից։

Կենսագրություն
Իվան Իլչևը ծնվել է 1953 թվականի հունիսի 25-ին Սոֆիայում՝ ակադեմիկոս Իլչո Դիմիտրովի ընտանիքում։ Ավարտել է Սոֆիայի թիվ 114 անգլիական գիմնազիան, այնուհետև ուսումը շարունակել է Սոֆիայի համալսարանի պատմության ֆակուլտետում (նոր և նորագույն համաշխարհային պատմության ամբիոն)։ 1978 թվականից եղել է ասիստենտ Սոֆիայի համալսարանի պատմության ֆակուլտետում, 1981 թվականին պաշտպանել է դոկտորական ատենախոսությունը «Բուլղարիան անգլիական բալկանյան քաղաքականության մեջ (1913-1918)» (), իսկ 1987 թվականին ստացել է բալկանյան ժողովուրդների նոր և նորագույն պատմության դոցենտի կոչում։ Պաշտպանել է «Իմ երկիրն է՝ ճիշտ է, թե ոչ։ Բալկանյան ժողովուրդների արտաքին քաղաքական քարոզչությունը» () թեմայով ատենախոսություն՝ ստանալով պատմական գիտությունների դոկտորի աստիճան։ Սոֆիայի համալսարանի պրոֆեսոր է 1995 թվականից։

Իվան Իլչևը Օհայո նահանգի Պետական համալսարանի, Կոլումբիայի համալսարանի, Մերիլենդի պետական համալսարանի (1984-1986), Վաշինգտոնի Վուդրո Վիլսոնի կենտրոնի (1990-1991) ու Ճապոնիայի Տիբա համալսարանի (1999-2000) պատվավոր պրոֆեսոր է։ 1997 թվականից մինչև 2002 թվականը եղել է Բարձրագույն որակավորման հանձնաժողովի անդամ, իսկ 2003 թվականից՝ պատմության ֆակուլտետի դեկան ու ֆակուլտետի գիտական խորհրդի նախագահ։ 2008 թվականից մինչ 2015 թվականը Իվան Իլչևը եղել է Սոֆիայի համալսարանի ռեկտոր։

2013 թվականին Իվան Իլչևն իր աջակցությունն է հայտնել այն ուսանողներին, ովքեր բողոքում էին Պլամեն Օրեշարսկու կառավարության դեմ։

Իվան Իլչևի անվամբ է կոչվել ելուստ Անտարկտիկայի թերակղզում՝ ի նշան այն բանի, որ Իլչևն իր աջակցությունն է ցուցաբերել Բուլղարիայի անտարկտիկական ազգային ծրագրին։

Մատենագրություն

Ծանոթագրություններ

Արտաքին հղումներ 
 Иван Илчев, „Най-добрата магистрала към прогреса е образованието“ , Слово на ректора на Софийския университет „Св. Климент Охридски“, произнесено в присъствието на премиера Борисов при откриването на учебната година на 1 октомври 2012 г.
 „Проф. Иван Илчев: Несъгласието е двигателят“, интервю на Христо Буцев, в. „Култура“, бр. 40 (2523), 21 ноември 2008 г.
 „Проф. Иван Илчев, ректор на СУ „Св. Климент Охридски“: В България има пари за образование, но не се дават за неговото качество“, интервю, в. „Класа“, 11 октомври 2011 г.
 „Проф. Иван Илчев: Води се страшна атака срещу духовността“ , интервю на Таня Джоева, в. „Преса“, 14 юни 2012 г.
 „Проф. Иван Илчев: Хуманитаристиката създава мислещи хора и личности“, интервю на Ани Бурова и Амелия Личева, в. „Литературен вестник“, 23 май 2012 г.
 „Ректорът на Софийския университет проф. Иван Илчев: Обзети сме от стихия на разрушението“ , интервю на Мариела Балева, в. „Преса“, 1 юли 2014 г.

Բուլղարացի պատմաբաններ
Սոֆիայի համալսարանի շրջանավարտներ
Պատմական գիտությունների դոկտորներ